Nimsi se Blog: 2010
Ek word hoe langer hoe meer geboei deur mense.
Mense is n daaglikse avontuur - n Avontuur wat my daagliks meer verwonderd laat, nie alleen oor die liggaam wat jy kan sien en aanraak nie, maar veral oor die ondeurgrondelike misterie dat jy in so n wonderlike verpakking baie naby kan kom en tegelyketyd tog oneindig ver weg en onbereikbaar bly...
Natuurlik is daar die glansmense in die lewe deur wie jy moeiteloos kan sien en natuurlik is daar die gesigloses wat by jou verby haas asof hulle aangetrek word deur n geheimsinnige mag wat hulle geen rus meer laat nie. Dit is mense sonder geskiedenis, sonder diepte in hulle lewe. Van hulle begryp ek baie min, en tog ken ek van hulle en sou ek hulle nie kon ontbeer nie. Hulle is mense. Hulle het my nodig en ek het hulle nodig.
Mense met vraende oe en gespanne gesigte. Mense wat ly. Mense wat wanhopig is, wat verbitterd is tot in die murg van hulle gebeente. Mense wat nie meer in staat is om van enigiets in die lewe te geniet nie. Mense wat nie meer lewe nie, maar hulle bly deel van jou leefwereld.
En dan is daar die mense wat vir jou stof tot nadenke is. Mense wat vir jou blydskap bring, wat jou laat lag, mense wat bly is om jou te sien en dit ook vir jou se.
En die baie goeie eenvoudige mense met n verborge, onbegryplike rykdom in hulle harte...
WAT N FEES OM ONDER SULKE MENSE TE WEES!
Posted by Nimsi se Blog at 2:58 PM 4 comments:
Die Rose se les...
Ek het n buurvrou gehad met n klein tuintjie wat sy liefderyk versorg het. Sy het besonder gehou van n paadjie wat met rankrose oordek was. Ek het haar op n slag geterg omdat ek haar altyd met n snoeisker in die hand aangetref het waar sy besig was om verwelkte blommetjies weg te knip.
Toe sien ek haar op n dag sonder die sker. "Wat is aan die gang?" vra ek haar toe. Sy het geglimlag: Jy behoort my te begryp, omdat dit eintlik jy is wat my laat insien het dat my jag op verwlkte blomme risiko's inhou.
Ek was al so behep daarmee dat ek omtrent net die verwelkte blomblare raakgesien het. Ek was so gefassineer deur die klein skoonheidsfoutjies dat die skoonheid van die geheel my skoon ontgaan het...
Soos Sandra vanoggend se: besig is goed en ek stem volkome saam...
Ek is regtig baie besig en kom maar bitter min by my rekenaar uit, saans is dit kosmaak, kombuis opruim, broodjies vir die volgende dag regmaak, bad en bed want teen daardie tyd is ek moeg verby.
Dit gaan goed met die maatskappy waarvoor ek werk en my rooster is geweldig vol, ek wonder sommige aande hoe ek deur die dag gekom het en dit nog op tyd. Ons werk volgens n tyd-rooster want die klient betaal per uur.
Dan worstel ek nog tussen kliente met die stads verkeer en ander motoriste se ongeduld... stukkende verkeersligte wat in 4 rigting stoppe verander, en glo my bitter min mense weet wat om dan te doen!
So aan almal wat gewonder het waar ek is - dit gaan goed en besig.
Ek wardeer elkeen wat nog op my blog kom lees en kommentaar los al kom ek nie by julle uit nie ek vergeet julle nie...
Ek en Sandra loop mekaar so van tyd tot tyd op facebook raak en wissel n paar woorde...
Charmaine, dit gaan goed dankie vriendin, ek weet jy verstaan van kom nie by die blogs uit nie.
Cecile, baie dankie vir jou getroue kommentaar en ook jou begrip as ek nie altyd antwoord nie.
Sonja jou blog vra vir my n kode en ek het geen idee wat dit is nie, dankie vir die resepte wat jy gemail het ek het dit ontvang.
Miekie hoop dit gaan goed met jou vriendin.
Zee en ek kuier deesdae op facebook.
Muriel en ek het nog nie by die koffie drink uitgekom nie maar sal verseker nog, sy sal my net eendag in haar tuin raakloop.
Mariekie, meraaitjie ek mis jou vriendin.
Oom perus sien ek gereeld want hy is my man se ouboet, dit gaan goed met hom en skoonsus.
As ek iemand vergeet het vra ek verskoning, julle almal bly in my hart en gebede.
Hou my maar asseblief altyd ook in julle gebede - want soos my prentjie hierbo tereg se; keeping cool in the face of your most difficult customer is nie altyd maklik nie...
Tot ons weer gesels: God bless!
Posted by Nimsi se Blog at 9:41 AM 4 comments:
...aan die LIEFDE
Die geloof het ek nie van n predikant of teoloog ontvang nie, maar van die wonderlikste mens wat ek nog ontmoet het, my pa.
Ek glo in God soos n blinde aan die son glo,
nie omdat hy dit sien nie, maar omdat hy dit voel.
Ek beleef die misterie elke dag diep in myself en in alles wat my omring.
As ek n mens sien, al is dit n gebroke mens,
dan glo ek in n wese wat groter as die mens is...
Ek glo aan die inherente goedheid van die mens
soos ek glo
aan die lente wanneer ek die lentebloeisels sien.
Posted by Nimsi se Blog at 7:06 AM 3 comments:
is in jou
as die lyding van ander
vir jou pynlik is,
as jy die honger van miljoene
in jou eie liggaam voel,
as die eensaamheid en
die nood en die wanhoop
van die swakkes...
jou eie hart verskeur.
Posted by Nimsi se Blog at 7:08 PM 1 comment:
Gebed van n ouer.
Ek is so moeg van wakker le en wroeg...
My hart is vol kommer oor my kinders se toekoms
Toe hulle klein was
Kon ek hulle teen my vasdruk as hulle seerkry
En pleisters plak en spoeg aansmeer
Todat hulle weer lag.
Nou is hulle groot en hulle seerkry is anders
Ek kan hulle nie meer vasdruk nie
Ek voel so magteloos
Ek kan niks meer vir hulle doen nie
Ek kan maar net vir hulle bid en hulle aan U opdra
Ek laat hulle vanaand op U trein
Neem hulle asseblief saam met U op reis
Laat my rustig aanvaar dat ek nie meer kan saamgaan
En neem sommer my bagasie van skuldgevoelens
Waaraan ek so swaar dra ook met U saam
Ek dank U dat U hulle eintlike Vader is, hulle Bloedpa
Dit, omdat U seun hulle met sy bloed gekoop het
Lig U hande seenend oor my kinders Here
En laat hulle opkyk na die hande wat hulle seen
Laat hulle hulle name onuitwisbaar sien in U handpalms
En laat U bloed wat daaruit vloei hulle reinig van alle -
Ja regtig alle sonde
Ek wuif vir hulle terwyl U met hulle verder
Op hulle lewensreis vertrek
Dankie tog Here, dat ek kan weet
U is hulle Redder - ek dank U daarvoor
Posted by Nimsi se Blog at 6:02 PM 4 comments:
Wanneer groot en wonderlike dinge in my lewe gebeur, voel dit altyd vir my dat Dankie so n ou afskeep woordjie is...
Ek moes die afgelope tyd soveel keer dankie se:
Die jaar tot dusver was baie baie moeilik, maar ek wil graag vanoggend hier stilstaan en met julle deel die wonderwerke wat in my lewe plaasgevind het in hierdie swaar en soms donker tye...
Eerstens het ek nie regtig woorde om God se groot Genade aan ons betoon te beskryf nie. My klein woordeskat beskik nie oor groot genoeg woorde daarvoor nie.
Daarom kan ek net met groot nederigheid my hoof buig en met n opreg dankbare hart - Dankie Vader se!
Ek wil en kan regtig nie een persoon bo n ander hier uitsonder nie, want ons is deur die bank eerstens met LIEFDE bedien hierdie jaar. Want as jy nie Godelike Liefde het nie kan jy nie Genade aan iemand betoon nie... as jy oordeel is daar geen tyd om iemand lief te he nie...
Aan my Hemelse Vader: Dankie vir al die wonderlike mense wat U deel van ons lewe gemaak het.
Aan al die wonderlike mense wat my Hemelse Vader deel van my lewe gemaak het: Baie baie dankie.
Ek wardeer elkeen van julle en het julle opreg lief.
Dankie vir elke gebed.
Dankie vir elke finansiele bydrae.
Dankie vir elke omgee oproep, sms boodskap, e-pos, besoekie as jy in die dorp is.
Dankie vir die kruideniersware wat vir ons gekoop is.
Dankie vir die splinternuwe meubels voor my deur afgelaai.
Dankie vir opregte omgee liefde...
Posted by Nimsi se Blog at 8:05 AM 2 comments:
Sy was skatryk...
En sy wou dood wees.
n Tweede huis in Waterkloof, een in die Wildernis en n Bosveldplaas in Rustenburg.
Sy het pille gedrink.
Die dokters kon haar red.
Sy het na my gevra - twee ure lank het ek geluister na haar verhaal, en ten slotte het sy gehuil:
"Ek sou alles prysgee, alles prysgee, as ek maar net n bietjie geneentheid en vriendskap kon ken."
Jy kan gelukkig wees in n hut met liefde en diep ongelukkig sonder liefde in die swiergiste villa, versier tot teen die plafon...
n Hut en n hart is al wat jy nodig het om gelukkig te wees.
GELD MAAK MENSE ARM!
Posted by Nimsi se Blog at 8:35 AM 3 comments:
Elke tree skets n verhaal.
Van waar ons was en waarheen ons wil gaan.
Soveel beloftes binne my.
Maar daars net Een wat regtig ewig bly!
Ons loop n pad van hartseer soms...
En as ons terugkyk weet ons wat dit kos.
Maar die lewe stop nie, dit gaan aan
Want ons maak staat op sy Naam!
Op hierdie vrouedag wens ek jou voorspoed met elke tree
Mag elke voetspoor duidelik uitroep...
Daar is n beter pad vir jou en my
n Pad van lig wat na sy troon lei...
Die lewe deel jou net een hand
En dis die Vader wat ons vuur laat brand
Verlore tog was ek en jy
maar terug na Hom is waar Sy liefde lei!
Geniet Vroue dag.
Posted by Nimsi se Blog at 8:19 AM 6 comments:
Jy het my privaatheid ingedring deur my geld onwettig vir jouself te neem. Jy het op n skelm manier by my bankrekening ingebreek en my geld vir jou gevat.
Jy het my eerste salaris gesteel en in die proses my kos en vreugde van my af weggeneem!
Met jou optrede het jy probeer om ook van my n skurk te maak, want nes jy is ek nou desperaat en sonder geld... sien ek is die enigste een wat geld verdien na ons agt maande sonder n inkomste was!
As ek nou geld wil he sal ek dit ook van iemand moet steel... MAAR EK WEIER!
Ek bid elke aand vir jou siel sodat jy kan ophou steel en roof en dat die Here jou sal vergewe vir wat jy aan eerlike hardwerkende mense soos ek doen.
Ek is nie meer kwaad nie ek bid net dat jy nie meer skade met my eerlike verdiende geld sal aanrig as wat jy alreeds gedoen het nie.
Posted by Nimsi se Blog at 7:36 AM 6 comments:
Jy kan as jy wil!
Hy is een van die ouer garde. Trek al n paar jaar in die sewentig. Een van daardie mense wat op n onderhoudende manier stories vertel " uit die ou dae" , sy verteltrant so boeiend dat jy vir ure kan sit en luister as hy op dreef is. n Man met n baie besondere sin vir humor wat tussen sy vriende bekend is daarvoor dat hy n staaltjie kan vertel soos min ander. Maar n man wat ook die ander kant van die lewe ken. Iemand wat weet waarom dit werklik gaan. n Man van integriteit, van durf en daad, van vasbyt en koershou en klaarmaak.
Hy't grootgeword in die jare van die groot droogte van 1933 en depressie wat daarop gevolg het. Sy pa was n boer wat bitter swaar gekry het om te voorsien in sy gesin se behoeftes.
Hy skuif so n bietjie vorentoe in sy stoel en kyk my waterpas in die oe, hierdie verfynde man wat dit ver gebring het in die lewe omdat hy die wil gehad het om te wen!... hierdie man wat geweier het om iewers in n obskure hoekie van die lewe te bly sit. " jy kan van my vertel daar op jou "blokkie" se hy toe ek hom daarna vra, maar jy mag nie my naam noem nie hoor - wat is ek dan nou anders as ander mense? ek het mos niks besonders gedoen nie".
Maar terwyl hy gesels, ontvou daar n verhaal van een van die merkwaardigste mense wat ek ooit in die lewe leer ken het. dis die verhaal van n hegte boeregesin in daardie swaarkry jare. Van n moeder wat haarself soggens afgesonder het om hardop tot die Here te bid vir hulp en leiding en krag vir die eise van elke dag. Van n Vader wat alles veil gehad het vir sy gesin en gedoen het wat hy menslik moontlik kon om die mas te probeer opkom. Ons het swaargekry... ons het twee pragtige karperde gehad, en my pa was so lief vir sy diere. Maar eendag het hy, sonder om iets te se, net dorp toe gery met die kar en perde en sonder hulle teruggekom op die plaas, want ons moes geld he om van te lewe.
Ek luister met aandag en soveel deernis na hierdie lewensverhaal. Dit gryp my aan die hart, veral omdat daar geen selfbejammering in die vertelling daarvan te bespeur is nie. Inteendeel... veel van die verhaal van swaarkry is derspek met dieselfde humor waarvan ek reeds vertel het: die lekkerkry en vreugde van broers en susters wat grootgeword het in n huis waar hulle van jongs af die regte lewenswaardes geleer is.
Hy't na matriek gaan werk by n fabriek en n fiets op skuld gekoop. "My salaris was twaalf pond n maand en die fiets het ek oor n tydperk van n jaar afbetaal teen n pond per maand". Hy't skofte gewerk en het redelik ver van sy werksplek loseer. Hy was nog maar jonk en die skofure het geen genade geken nie. In die felle son, in die middernag, deur wind en weer, gesond of olik - moes hy sy fiets trap. Stukke van die pad was opdraand. ek moes maar hard trap om bo uit te kom, veral as die wind van voor was. Dit was maar vermoeiend. Maar dit was goed vir my, jy moet verstaan dat ek nie kla nie hoor, dit was goed vir my!
Sy oom wat op Vereeniging woon, het hom laat weet dat hy n beter werk daar kon kry. Hy het dus sy werk bedank en met sy karige besittings en sy fiets tydelik intrek geneem by die oom en tante van hom. Toe hy die eerste dag by die "nuwe beter werk" aankom, was daar n misverstand en die persoon wat hom sy werk moes aanwys, gee hom n taak as slyper. Hy moes vir twee maande slypwerk doen! Op n dag is die ongelooflike misverstand uit die weg geruim en het hy n klerklike pos by een van die groot fabrieke in Vereeniging gekry. Daar het hy gewerk vir drie jaar. Todat hy geweet het, helder en seker geweet het: hier wil ek nie bly nie. Hier gaan ek nie my lewe slyt nie. "In my hart was n droom. Ek wou n dokter word" Saam met my het n Engelsman gewerk. Sy naam was Robbie McIntosh. Op n dag loop ek na hom: Robbie, can you lend me fifty pounds, please? I want to go and study medicine. I want to become a doctor...
Met daardie vyftig pond is hy na die universiteit om hom te gaan inskryf en met behulp van verdere lenings kon hy sy studies as geneesheer voltooi. Na sowat nege jaar in n praktyk het hy weer gaan studeer en gespesialiseer.
Hy't die hoogste sport in die lewe bereik, hierdie man wat hard moes trap om bo uit te kom, hierdie man wat die wind van voor gehad het. Hy't bo uitgekom omdat hy die wil gehad het om bo uit te kom... Van hom sou ek in die woorde van n bekende digter wou se: "Stil broers, daar gaan n man verby, bekyk hom goed, daar is maar net een soos hy!"
En watter boodskap van oom kan ek vir die mense wat my blog lees opsit vra ek hom.
Se vir hulle: n mens kan as jy wil. Dis die hele geheim. Jy moet wil om te wen in die lewe. En hiermee dra ek sy boodskap aan jou oor. Handel daarvolgens. Dis louter wins!
Posted by Nimsi se Blog at 8:37 AM 5 comments:
Aan my twee woestyn vriendinne...
Goeie more Sandra en Charmaine
Ek wil graag n gebed vir julle doen...
Liewe Heer, ek nader U troon baie nederig vanoggend en wil U eerstens dank vir U liefde. Heer ek wil U naam vandag groot maak want U alleen is waardig om die lof te ontvang. Laat my asseblief toe my Hemelse Vader om my vriendinne voor hierdie toer van hulle na U toe op te lig. Ek bid dat U op hierdie toer spesiale aandag aan hulle sal gee. Lei U hulle en inspireer hulle deur U Heilige Gees. Gee asseblief U Engele aangaande hulle bevel (volgens Psalm 91) om hulle op die hande te dra, soveel so dat hulle gedurende hierdie toer nie eers hulle voet teen n klip sal stamp nie. Dankie dat U twee sulke fantastiese mense gekies het om deel van my lewe te wees. Deur hierdie twee vroue het ek opnuut weer U Liefde ervaar.
Ek bid hierdie gebed vir my twee vriendinne en ek weet met n kinderlike geloof dat U my gebed sal verhoor, nie net omdat ek dit vra nie, maar omdat ek en my vriendinne afhangklik is van U my God.
Love you, en lekker toer!
Posted by Nimsi se Blog at 10:57 AM 2 comments:
Elke huis vertel n storie...
Sommige huise gooi nou maar net hulle flikkers vir jou, terwyl ander huise...
Dit is nou maar eenmaal so dat eerste indrukke tel-
Wanneer ek vir die eerste keer voor n huis stop - kyk ek altyd na die tuinhekkie, posbus en tuinpaaidjie.
By sommige huise moet jy oor die kinders se speelgoed en honde se waterbakke klim om by die voordeur te kom.
Elke huis weerspieel jou lewenswyse en persoonlikheid...
My eerste huis op n Vrydagoggend 8h00 verwelkom my met die geurige reuk van vars koffie (ek is so gelukkig om n koppie te kry elke vrydagoggend)
n Huis vol lig skep ook altyd n opgeruimde atmosfeer.
Kuns - vertel ook n storie van die huismense... familiefoto's of die kleuter se tekeninge.
Wat jy versamel is n uitvloeisel van jou belangstelling en vertel meer as wat jy regtig sal besef.
Is daar enigiets in jou huis wat wys dat jy n Christen is?
Wanneer jy in n Joodse gelowigw huis kom, is die wet by die deure opgeplak...
Moslem huise het skilderye op die mure wat die lof van alah besing...
Meeste van die huise waarin ek werk le n stofbedekte Bybel iewers op n rak...
Posted by Nimsi se Blog at 10:05 AM 5 comments:
Graag deel ek met julle die gebed wat ek en my span elke oggend bid voor ons ons eerste huis begin skoonmaak, al my meisies is Engels sprekend so ons doen die gebed in Engels.
Lord Jesus, as we enter this Home to clean it, we bring Your Presence into it. We speak You Peace, Grace and perfect order into the atmosphere of this home.
Lord Jesus, we thank you for all the spiritual and natural gifts that You have deposited within us. We do not take them lightly, but commit to using them responsibly and well, to the glory of Your Name.
Lord Jesus we ask that You give us a fresh supply of Your truth, mercy and grace on witch to draw, as we do our job.
Anoint our creativity and ideas, refresh our bodies and give us energy so that even the smallest task that we perform will bring glory to Your Name.
Lord Jesus, when we are confused, guide us, when we are weary, energise us, when we feel all burned out, infuse us with the light of Your Holy Spirit.
May the work that we do and the way in which we perform it, bring hope, life and Your peace to all the family members who live in this home.
Lord Jesus, we pray that even in the most stressful moments, we will find rest in You. In the mighty Name of Jesus, the name that is above all Names, we pray.
Posted by Nimsi se Blog at 8:12 PM 11 comments:
Oor huise skoonmaak...
Ek het nooit gedink dat ek huise sou skoonmaak vir n inkomste nie. Deel van ons Afrika kultuur is dat as jy dit hoegenaamd kan bekostig, jy iemand huur om vir jou te werk - of om minstens die stykwerk vir jou te kom doen...
Die kalf was in die put en so aanvaar ek n pos as toesighouer oor n span vroue wat huise skoonmaak.
Glo my, ek het nuwe ontsag vir elke vrou wat haarself n skoonmakster noem! Om jou eie huis skoon te maak is een ding, om n iemand anders se vuil huis skoon te maak is soms... wel, kom ek vertel van n paar uiterstes...
Een ou oom is n volbloed opgaarder. Sy huis is vol gepak - ou bokse klere, tydskrifte, koerante... you name it - dit is daar.
Hierdie man en vrou woon in n praghuis - hoog gerang in die weermag (albei van hulle) Hulle huur ons vir n twee uur diens per week - en elke week wonder ek hoekom hulle iemand betaal om die huis skoon te maak - NIKS is ooit uit sy plek nie - daar is nooit eers n koffie koppie in die opwabak nie.
Aan die ander uiterste van die spektrum werk ons vir n jong paartjie waar die vrou ook n perfeksionis is. Maar aangesien sy nie haar huis in die toestand kan hou waarmee sy tevrede is nie - laat sy dinge eenvoudig gaan... elke week moet ons lettrlik al die klere van die vloer af optel ( soos in die kas is leeg, die vloer is vol...
se huis is die mekka van stapels... hulle huis is nie onnatuurlik deurmekaar nie - buiten nou vir die stapels ongeleesde pos en tydskrifte - Wat my daar dronkslaan is hoe BAIE goed hulle het... drie yskaste, vier cd spelers, drie rekenaars...
Soms wonder ek wat ons skoonmaaksters tuis vir hulle vriende/familie se oor ons huise en ons gesinne...
Soms gebruik ek die geleentheid om vir die gesinne te bid terwyl ek hulle huise skoonmaak. Ander kere wanneer n huis rillings teen my rug afstuur - en dit vir my moeilik is om te bid, dan sing ek net saggies my gunsteling koortjie terwyl ek werk in die huis...
Huis skoonmaak hou my nederig en ongelooflik dankbaar! Ek is veral dankbaar vir die nuwe insig in die wereld van skoonmaakpersoneel...
Posted by Nimsi se Blog at 4:45 PM 15 comments:
Ek word die laaste tyd vreeslik "aangeval" deur n persoon wat my beskuldig van n "dont care" houding...
"Tevredenheid is nie n willose oorgawe aan wind en weer nie; n skouerophaal oor skynbaar onvermydelike omstandighede nie.
Tevredenheid is juis die sug van vervuldheid nadat jy so goed as moontlik jou kant gebring het, maar sonder daardie verterende begeerte na nog meer. Veral wanneer dit oor status en besittings gaan...
Tevredenheid gaan met dankbaarheid gepaard. Om dankbaar te wees vir die dinge waaroor jy wel beskik. Om al jou gawes as geskenke uit God se hand te erken. Om dit wat jy het, voluit te geniet"
Jammer dat ek nou hier moet stoom afblaas - maar ek hoop nie my "dont-care" houding pla jou nog na vandag nie!
Posted by Nimsi se Blog at 9:52 AM 3 comments:
dankie vir die wonder dat ek vrede mag he al woed die lewenstorms rondom my -
dat U my rustig maak te midde van heersende onrus,
dat U die bekommernisse en vrese wat my lewe wil oorheers wegneem
wanneer ek U van hulle vertel.
Dankie vir U vrede wat anders is as die van die wereld omdat dit nie op my omstandighede berus nie, maar van binne kom.
Here, help my om vrede te kan bring waar mense opstandig is. In die woorde van Franciscus van Assisi wil ek bid:
Maak my n werktuig van U vrede sodat ek liefde sal beoefen waar mense mekaar haat;
dat ek wonde sal verbind waar mense mekaar seermaak;
dat ek vergiffenis sal bewerk waar daar stryd is;
dat ek die waarheid sal praat waar leuens heers;
dat ek hoop sal bring waar duisternis oorgeneem het;
dat ek vreugde sal bring waar leed woon.
Posted by Nimsi se Blog at 2:52 PM 6 comments:
Dit is hier...
Suid-Afrika is in die spervuur! Alle oe vanoor die wereld is op ons mooi land en sy mense gerig!
Orals blaas vuvuzelas, mense dans rond op die maat van Afrika musiek, op die meeste voertuie wapper ons landsvlag en die gees is voelbaar op straat en in winkelsentrums...
Ek doen n beroep op al my vriende in die Geloof, om ons land juis nou met die kollig op ons, in die Gees aan ons Hemelse Vader op te dra en Sy beskerming oor ons te pleit.
Kom ons vat hande en wys aan die wereld dat ons n verskil kan maak. Want die verskil begin by elkeen van ons se harte... en nie by die volgende persoon nie!
Kom ons staan op as trotse Suid-Afrikaners en dra n beeld uit na die wereld wat sal maak dat hulle weer en weer na ons mooi land toe sal wil terugkom...
Posted by Nimsi se Blog at 3:48 PM 5 comments:
Beplanning vir die week...
Maandag: Here, Help my om vandag al my selfsugtigheid en eie wil weg te was, sodat ek U die res van my lewe met nederigheid kan dien.
Dinsdag: Here, stryk vandag al die plooie, wat deur die jare versamel het, uit my gees sodat ek net die mooi in ander sal sien.
Woensdag: O God, Help my dat ek sal regmaak waar ek ander te na gekom het.
Donderdag: Heer Jesus, help my om met die stoflap van U GENADE die klein sondetjies, wat in my hart skuil, weg te vee en skoon te maak.
Vrydag: O God, gee my asseblief die wysheid om die dinge te koop wat nodig is nie wat ek begeer nie, omdat ek weet Here, geen aardse skatte weeg op teen dit wat in die Hemel wag nie.
Saterdag: Help my, my Vader om die vrugte van die Gees: Liefde, Vriendelikheid, Hulpsaamheid, Sagmoedigheid,Getrouheid en Selfbeheersing aan my naaste voor te sit.
Sondag: O God, ek het my huis vir U voorberei. Kom woon asseblief daarin sodat ek die res van my lewe in U teenwoordigheid kan deurbring.
Posted by Nimsi se Blog at 9:20 AM 7 comments:
Kan jy jou indink hoe wonderlik hierdie omhelsing gaan wees?
Posted by Nimsi se Blog at 11:37 AM 2 comments:
Die meeste van ons loop met die een of ander litteken rond... ekself loop met so n litteken waar n mes in my voet geval het toe ek klein was, gelukkig vir my is dit aan die binnekant van my voet en min mense weet daarvan... ander is nie so gelukkig nie en hulle littekens sit op plekke waar dit baie opvallend is en hulle gedurig vrae daaroor moet beantwoord...
So loop Willie met lelike littekens aan sy bene rond, tekens wat gewoonlik vrae uitlok en hy die storie van sy ontelbare beenoperasies as kind al verskeie kere moes vertel...
Ek het n goeie vriendin wat n merk aan haar gesig het en daagliks bestee sy tyd om hierdie teken toe te smeer met allerhande toor goedjies... ek het al gewoond geraak aan hierdie merk in haar gesig omdat ek haar al deur die jare verkeie kere moes help toesmeer aan hierdie litteken vir spesiale geleenthede - dus sien ek glad nie meer hierdie merk raak nie en het haar toesmeerdery my al per geleentheid effens geirreteer...
na een so n vererg sessie en omdat geen toormiddel haar daardie dag kon tevrede stel dat die merk nie sigbaar is nie het dit my getref hoeveel mense daar rondloop met littekens wat hulle probeer wegtoor...
Nie altyd uiterlike littekens nie - maar littekens diep binne in jouself, merke wat ons met allerlei toorgoedjies vir onsself probeer wegsteek...
Het jy al opgemerk hoe sommige mense - sonder enige rede net ongeskik, ongeduldig, luid, hard, wreed en somtyds skoon uitbundig en laf kan wees...
Dit het al met my gebeur dat mense se reaksies my skoon winduit laat, my vir dae laat tob en wonder hoe hulle so heftig kon reageer op iets (vir my) klein en onbenullig...
en dan besef ek maar net weer... maak nie saak hoe hard n mens n litteken probeer toesmeer nie - daar kom n tyd dat jy nie anderpad kan kyk nie - dat geen toormiddel - geen salfie - goed genoeg is nie... die merk is daar!
So het ek ook onlangs nodig gehad om van my eie littekens skoon te was... die toorgoedjies het vir my ook net nie meer gewerk nie...
ek moes hierdie littekens skoonwas... moes aan hulle voel ... met hulle praat... moes uiteindelik erken dat meeste van hulle tog nie so erg is soos wat ek hulle deur die jare vir myself wou maak nie... dat die meeste van hulle al so mooi genees het dat ek jare lank al verniet bly toesmeer...
Ek is opreg dankbaar vir elkeen van hierdie "binne" littekens van my, want dit het van my gemaak die mens wat ek vandag is - die vrou wat ek vandag is.
Dit het gemaak dat ek met Liefde en deernis, saggies aan ander se littekens kan raak...
Posted by Nimsi se Blog at 8:05 AM 8 comments:
Ek is so MOEG...
O, Here, ek is so moeg van mislukking, teleurstelling,pyn en skokke.
Ek is moeg gejaag, gepraat,gesukkel,gewanhoop.
Ek is moeg van weer begin, moeg van onsekerheid, moeg gesoek.
Gee my die moed om terug te kruip na U toe, om by die fontein van die Lewe te drink en om alles wat die daad agterna van my gaan verg, met n lied op my lippe te vat.
Posted by Nimsi se Blog at 9:12 AM 6 comments:
Vandag is Hemelvaartdag...
Ek is dankbaar, Soos Hy opgevaar het, so gaan Hy weer verskyn op die wolke, nie gebroke of gekneus en verwerp nie, maar as die grootste OORWINNAAR OOIT!!
Posted by Nimsi se Blog at 7:56 AM 2 comments:
Loop op die water...
Soms tref die TSUNAMIES van die lewe ons en ALLES spoel net eenvoudig weg...
Posted by Nimsi se Blog at 6:45 AM 3 comments:
Posted by Nimsi se Blog at 7:21 PM 3 comments:
Gebed vir myself vir vandag
o Hemelse Vader, ek loof en dank U vir die rus van die nag wat verby is.
Ek loof en dank U vir die nuwe dag wat gebreek het.
Ek loof en dank U vir U eindelose goedheid en trou dwarsdeur my lewe.
U het my so ryklik geseen tot nou toe.
Gee my nou asseblief die moed om ook spanning, hartseer, vrees en siekte te hanteer.
Dankie dat U my nog nooit bo my kragte laat ly het nie.
U laat alle dinge ten goede saamwerk vir U kinders.
Posted by Nimsi se Blog at 10:15 AM 4 comments:
... ek verlang vir jou
na jou menswees
na die holte van jou skouer.
Pappa ek verlang na jou
na die warmte van jou vashou
na jou vertel van melewe se dae
na die kyk in jou oé wanneer jy vir ons kyk
na jou mooi vertel
na jou liefde
Pappa ek verlang na jou...
Vandag sou my pa se verjaarsdag gewees het, en die ganse dag het die verlang dik in my bors gelé...
Posted by Nimsi se Blog at 8:35 PM 2 comments:
Daar is twee soorte mense: Dankbaar en Murmerend...
Dr Dale Robbins skryf-
" I used to think people complained because they had a lot of problems. But I have come to realize that they have problems because they complain. Complaining does'nt change anything or make situations better. It amplifies frustration, spreads discontent and discard, and can invoke an invitation for the devil to cause havoc with our lives."
Dankbaarheid kom nie vanself nie. Dit moet in ons lewens gekweek word. Ons moet dankbaarheid saai, elke dag natmaak, dit versorg en dan kan ons die vrugte pluk...
Ons hoef egter nie vir alles dankbaar te wees nie, maar IN alles. Ons slegte omstandighede is baie keer nie n struikelblok nie, maar n klip wat ons op kan trap na beter omstandighede!
KOM ONS FOKUS HIERDIE WEEK DAAROP OM DINGE TE SOEK WAARVOOR ONS DANKBAAR KAN WEES.
Posted by Nimsi se Blog at 4:18 PM No comments:
Die mens se grootste skat is die vrede wat hy in sy hart dra.
As daar vrede is, is daar vreugde, kalmte en n bereidwilligheid om na die stem van die waarheid te luister...
My een gebed die afgelope vier maande was vir vrede. Ek kan met danbaarheid se dat ek vrede gemaak het met die omstandighede waarin ons tans verkeer.
Dit gaan goed met ons en die onderhoude begin nou gebeur. Ons is baie positief en ek moes ook vrede maak met die waarheid dat God ons slegs op drie manier antwoord:
En duidelik wil HY ons leer om te wag!
Aan ons twee woestyn Engele Sandra en Charmaine - Baie baie dankie vriendinne.
Ek is amptelik terug op my blog en daarvoor is die kinders te danke!
Posted by Nimsi se Blog at 8:52 PM 2 comments:
Posted by Nimsi se Blog at 4:25 PM 2 comments:
Posted by Nimsi se Blog at 3:48 PM 3 comments:
Tot dit weer met ons beter gaan, groet ek vir eers hier op my blog.
Mag elkeen van julle gesond en geseënd bly, julle is altyd in my gebede.
Posted by Nimsi se Blog at 6:51 AM 4 comments:
...raak ek hartseer oor die pyn en VERLIESE van die verlede...
as ek te ver VORENTOE kyk, raak ek bang en VREESBEVANGE vir die toekoms...
maar as ek OPKYK & fokus op ONS HEMELSE VADER raak ek RUSTIG .
Want ek weet Hy hou die VERLEDE,HEDE & TOEKOMS IN SY HAND.
Posted by Nimsi se Blog at 8:37 PM 1 comment:
Dan Clark onthou hoe hy as tiener saam met sy pa in n tou gestaan het om kaartjies te koop vir die sirkus. Voor hulle was n arm gesin. Die ouers het hande vasgehou, en daar was agt kinders, almal waarskynlik jonger as twaalf. Hy kon sien dat die sirkus vir hulle n nuwigheid was. Toe die kaartjieverkoper vra hoeveel kaartjies hulle wou koop, het die man trots geantwoord: "Agt kinderkaartjies en twee vir volwassenes." Toe die kaartjieverkoper die bedrag noem, het die vrou sy hand gelos en haar kop laat sak. Die man het nader gestaan en gefluister: "Hoeveel het jy gesê?" Hy het duidelik nie genoeg geld gehad nie, en het verpletterd gelyk.
Clark vertel hoe sy pa die hele petalje dopgehou het, sy hand in sy sak gesteek en n twintigrandnoot uitgehaal het, en dit ongemerk op die grond laat val het. Toe het hy afgebuk en die geld opgetel, die man voor hom op die skouer geklop en gesê: "Verskoon my, meneer, maar ek dink jy het hierdie laat val." Die man het presies geweet wat besig was om te gebeur. Hy het Clark se pa stip in die oë gekyk, sy hand geneem en dit geskud, terwyl trane teen sy wang afloop, het hy gesê: "Baie dankie meneer. Dit beteken so baie vir my en my gesin."Clark en sy pa het teruggegaan huis toe. Hulle het nie meer genoeg geld gehad om kaartjies te koop vir die sirkusvertoning nie, maar dit het nie saak gemaak nie. Hulle het n hele gesin geseën, iets wat nie een van die families sou vergeet nie.
Dis wat dit beteken "om goed te doen"
Posted by Nimsi se Blog at 7:25 AM 6 comments:
als gebeur met tyd - in - tyd.
in beloftes wat saak maak.
ek sal antwoorde vind wat in my hart lê.
in wonderwerke, niks het nog by Jesus verander nie.
in liefde wat alles bedek.
in God selfs as Hy stil is want dan is dit die tyd wat Hy my dra.
Daarom glo ek...
want ek weet Hy is altyd in beheer.
Posted by Nimsi se Blog at 8:45 PM 6 comments:
Op ons reis deur die lewe laat ons baie rye spore agter.
Wanneer dit met ons goed gaan, raak ons voete skaars grond.
Waar ons gesukkel het om aan God vas te hou, is die pad wyd en stowwerig gestoei.
- Judy Venter.
Posted by Nimsi se Blog at 7:47 AM 3 comments:
Opgee? ... Moenie!
George Frideric Handel was n musikale wonderwerk. Op een-en twintig was hy reeds n klawerbord genie en toe hy begin komponeer het, het hy dadelik roem verwerf.Hy het Engeland toe verhuis en daar nog meer bekend geword. Op veertigjarige ouderdom was hy wêreldberoemd, maar ten spyte hiervan het hy noemenswaardige teenspoed geken. Kompetisie met Engelse komponiste was straf. Gehore was onvoorspelbaar: soms het hulle nie opgedaag vir sy vertonings nie. Hy was n slagoffer van die heersende poletiek en was n paar keer op die rand van bankrotskap. Sy probleme is vererger deur sy swak gesondheid. n Beroerte het sy regterarm verlam en die gebruik van vier van sy vingers belemmer. Hoewel hy mettertyd herstel het, het hy as gevolg van sy gebrek aan depressie begin ly. Uiteindelik, op ses-en-vyftig, het Handel besluit om uit te tree. Mismoedig en diep in die skuld, was hy oortuig daarvan dat hy in die tronk sou beland.
Op 8April 1741, sou hy sy laaste poging tot n konsertuitvoering gee. Maar daardie jaar het iets merkwaardig gebeur. n Welgestelde vriend genaamd Charles Jennings het Handel besoek en sy skryfwerk - n stuk oor die lewe van Christus - met hom gedeel. Dit het Handel so gefassineer dat hy dadelik begin skryf het. Die sluise van inspirasie het oop gebreek - soveel so dat hy vir drie weke aaneen geskryf het. Nog twee dae het hy geskryf aan die orkestrasie. Binne 24 dae het hy die 260-bladsy manuskrip van "Die Messias" voltooi.
DINK JY AAN OPGEE? MOENIE! "STAAN BAIE VAS"
Posted by Nimsi se Blog at 8:06 AM 6 comments:
Hierdie klein pop het met haar skraal lyfie en groot ronde oë vierkantig in ons harte kom inklim.
Sy is Juané Lombaard en sy is Woensdag groot skool toe. Juané is een van ons jong vriende se dogtertjie en het vir een of ander rede n groot liefde vir my en Willie ontwikkel. Sy is vreeslik lief om vir ons verassings te bring - n snytjie koek op n bordjie, n blokkie kougom, twee blokkies kaas, n bossie blomme...
Ek is spesiaal genooi om na haar kleuterskool se konsert te gaan verlede jaar, Willie kon dit ongelukkig nie maak nie want hy moes die betrokke dag laat werk - en Juané het toe spesiaal vir hom n dvd laat sny van die konsert. Ek het natuurlik soos n "regte" ouma my oe dik gehuil op daardie konsert - met die gevolg dat ek toe nie genooi is na die gradeplegtigheid in November nie. Want in Juané se eie woorde: "Ek wil nie hê tannie Naomi moet weer haar oe so rooi huil nie. Ons is toe bederf met n dvd en foto van die geleentheid.
Juané my pop, baie dankie vir die baie liefde en vreugde wat jy in ons lewens bring. Ons is lief vir jou pop.
VADER EK VRA DAT U ALTYD SAAM MET JUANé SAL WEES. GEE HAAR WYSHEID OM GEVAAR TE HERKEN - EN DAT SY MET DIE REGTE VRIENDE SAL MENG. STUUR U ENGELE OM OOR HAAR TE WAAK. MET U DAAGLIKS AAN HAAR SY - SAL SY NOOIT IN HAAR LEWE SKADE LY.
Posted by Nimsi se Blog at 8:02 AM 8 comments:
Die Here is my Herder ek kom niks kort nie.
Posted by Nimsi se Blog at 10:00 AM 7 comments: